
Premier Evelyn Wever-Croes: 


EVENTO DI BANDERA PA METANAN 


MUNDIAL PA UN DESAROYO SOSTENIBLE 
Hunto pa e SDGs 





ONTWIKKELINGS DEDESARRO] 
LS DOELSTELLINGEN SOSTENI 





25 di september, paisnan rond mundo ta celebra e prome lustro 
di e Metanan Mundial pa un Desaroyo Sostenible (SDGs). Na 
Aruba tambe e bandera di SDGs ta wordo hisa conhuntamente 
y den solidaridad cu otro paisnan rond mundo. Aruba tambe ta 
para keto na e importancia di e agenda 2030 di Nacionan Uni 
y e Metanan Mundial pa Desaroyo Sostenible (SDGs). 


Prome Minister Evelyn Wever-Croes pa e ocacion aki a manda 
palabranan di saludo y felicitacion via un video enfatisando cu 
pa Aruba tambe e Metanan Mundial pa un Desaroyo Sostenible 
ta un prioridad. Den Aruba su plan di Gobernacion, henter 
coalicion a compromete su mes na implementa e SDGs. Asina 
tambe, un biaha mas Gobierno a demostra su compromiso 
na e SDGs na inicio di Gobernacion ora cu na januari 2018 a 
reinstala e comision di SDGs cu ta encarga pa duna direccion 





strategico y implementa e metanan di desaroyo sostenible na 
Aruba. 


E Evento di Bandera pa Metanan Mundial pa un Desaroyo 
Sostenible ta tuma luga diabierna 25 di september. Mundo 
henter por mira e saludo y felicitacion di Prome Minister Evelyn 
Wever-Croes poniendo Aruba den un luz positivo mei mei di 
un crisis cu ta afectando henter mundo. Mandatarionan di 
diferente pais ta participa na e evento importante aki. 


Dilanti di Bestuurskantoor tin un banner di SDGs. Gobierno di 
Aruba ta invita pueblo di Aruba pa pasa saca potret pa asina 
por keda cu un recuerdo bunita di e ocacion importante aki na 
unda cu SDGs ta cumpli nan di 5 aniversario. 

Premier Evelyn Wever-Croes: 


SDGS TA UN GUIA PA NOS YEGA NA UN 
MIHO NIVEL DI PROSPERIDAD PA UN Y TUR 


Y DEN HARMONIA CU NATURALESA 
Hunto pa e SDGs 











METANAI 
MONDIAL 


PA DESA] 
SOSTENIBLE 





Prome Minister Evelyn Wever-Croes a manda un mensahe di 
video di saludo y felicitacion na Nacionnan Uni en conexion 
cu e di prome lustro di e Metanan Mundial pa un Desaroyo 
Sostenible (SDGs) di Nacionan Uni. Diabierna 25 di september, 
paisnan rond mundo ta celebra e prome 5 añanan di SDGs cu 
un conmemoracion di bandera y na Aruba tambe e bandera 
di SDGs ta wordo hisa conhuntamente y den solidaridad cu 
otro paisnan rond mundo pa nos para keto na e importancia di 
e agenda 2030 di Nacionnan Uni y e Metanan Mundial pa un 
Desaroyo Sostenible (SDGs). 


COVID-19 ta recorda nos di e necesidad pa mundo henter traha 
hunto den bon colaboracion. Solamente trahando hunto nos 
por construi un mundo mas sostenibel, mas husto y inclusivo. 


SDGs ta un plan pa yega na un mundo sostenible y inclusivo 
pa 2030 y cu a wordo aproba cu sosten di tur miembro di 
Nacionnan Uni na 2015. Gobierno di Aruba tambe ta respalda 
e SDGs y ta mira esakinan como un guia pa nos yega na 
un miho nivel di prosperidad pa un y tur y den harmonia cu 
naturalesa. 


E aña aki Nacionnan Uni no solamente ta celebrando 5 ana di 
SDGs pero tambe, 75 aña di existencia di e organo mundial 
aki. Tur dos ta mas importante cu nunca pa asina nos por logra 
un futuro cu nos kier. Gobierno ta apoya e SDGs fuertemente 
y ta uni su mes na e Decada di Accion pa implementa e SDGs 
cu ta #hunto pa #SDGs. 


Pa Aruba tambe e Metanan Mundial pa un Desaroyo Sostenible 
ta un prioridad. Den Aruba su plan di Gobernacion, henter 
coalicion a compromete su mes na implementa e SDGs. Asina 
tambe, una biaha mas Gobierno a demonstra su compromiso 
na e SDGs na inicio di Gobernacion ora cu na januari 2018 a 
reinstala e comision di SDGs cu ta encarga pa duna direccion 
strategico y implementa e metanan di desaroyo sostenible na 
Aruba. Na Augustus 2018, Gobierno a aproba e Roadmap pa 
implementacion di SDGs. 


E desaroyo di e Plan Strategico National (NSP) cu a vvordo 
coordina dor di DEACI y entrega na Gobierno na inicio di 2020 
ta tuma SDGs como punto di salida. 

E pandemia di COVID-19 a retrasa e avance di SDGs y e crisis 
a magnifica e desigualdadnan existente y con esaki a afecta e 
personan mas vulnerable di un forma desproporcional. P'esey 
mes Gobierno su plan di recuperacion "Resetting our Sails" a 
wordo desaroya di un forma participativo pa inclui tur hende den 
e proceso di recuperacion y ta reconoce e necesidadnan pa bin 
cu cambionan structural na unda e principio di innovacion ta 
central pa trece e cambionan necesario y di un forma acelara. 
E plan aki ta estrechamente liga na e SDGs y pues ta enfoca 
riba y ofrece solucionnan pa crea un comunidad mas husto y 
inclusivo na unda e ser humano ta keda central. 


Mescos cu mundo ta celebrando e SDGs, Aruba su respuesta 
na e retonan nos dilanti mester ta uno uni y na unda ta invita 
henter comunidad, incluso e sector comercial y NGOs, pa 
hunto nos enfoca pa desaroya solucionnan innovador cu lo 
yuda nos pa yega na realisa e SDGs. 


Parando keto na e logranan di Nacionnan Uni, un organisacion 
internacional cu a vvordo lanta despues di segunda Guerra 
Mundial cu e meta pa mantene paz, siguridad internacional, 
desaroya relacionnan estrecho y amical entre paisnan, 
promove derechonan humano y progreso social pa un miho 
nivel di bida pa humanidad. 


Pa prome biaha den historia di Nacionnan Uni, COVID-19 ta 
trece un crisis na nivel mundial, ta mustra nos cu solamente 
poniendo enfoke riba e principionan pa cual Nacionnan Uni ta 
para p'e y cu sosten di tur hende, Gobierno, sector priva, NGOs 
uni hunto, enfoca riba e posibilidnan cu SDGs ta Brinda, nos 
por crea un miho mundo pa hender humanidad y nos planeta. 






y 
JEANINE Diahuebs 24 September 2020 





Gomeano Dianusa 

Ashley Krozendijk - 
PROXIMO 2 LUNA 

Un proceso cu a inicia 2 afia pasa cu ta encera e aplicacion pa 
ricibi un tereno di huur comercial pa por expande e cantidad di 
berdura cu ta produci a yega su fin. Asina Ashley Krozendijk di 
Local Pride a expresa, despues cu diahuebs 24 di september 
2020 Minister di Desaroyo Teritorial, Infrastructura y Medio 
Ambiente Marisol Lopez - Tromp a firma pa otorga un tereno 
di huur na e compania Local Pride. E documento concerni a 
wordo firma conhuntamente cu Renzo Ruiz di Local Pride. 








E tereneno cua ricibi ta situa na Kibaima, pa cual sr. Krozendijk 
a splica cu den e proximo dos lunanan lo cuminsa cu trabounan 
di preparacion di e tereno, pa ora cu e 'greenhouse' nan yega. 
Local Pride ta specialisa den locual ta yama “leafy greens” 
cual ta encera berduranan cu por come e blachinan di e mata. 
Cu e tereno cu a ricibi awor, lo expande e produccion y amplia 
e variacion di berdura. 





Ademas sr. Krozendijk a splica cu ora cu cumpra berdura local 
‘compara cu esunnan cu ta bin di exterior tin hopi beneficio su 
tras, primordialmente e ta mas saludabel. ‘Ora cu ta reduci e 
tempo cu un fruta of berdura ta dura pa yega riba un tayo pa 
come, e persona ta come un producto mas rico na nutriente. 
E producto ta mas saludabel tambe door cu no mester uza 
preservativo pa e keda bon. Pesey Local Pride ta gradici cada 
persona cuta sostene e compania pa por sigui trece berduranan 
fresco pa nos mesun hendenan y stimula nos comunidad pa 
come mas saludabel. 

Gabinete Wever-Croes 

Gregory Fung A Fat di 297-Farm: 
ARUBA TIN HOPI POTENCIAL PA DESAROYA 
E SECTOR AGRICULTURAL 

24 di september 2020 ta keda marca como un dia historico 
na Aruba, pasobra nunca prome Aruba a conoce un desaroyo 
manera cu ta tumando luga den e industria di agricultura. 
Director di 297-Farm sra. Patricia Mitton a firma cu Minister 
Marisol Lopez - Tromp e otorgacion di tereno di huur comercial 
na Savaneta. Cu e paso aki Gobierno ta lantando un pilar 
economico nobo. 


Sr. Fung A Fat a splica cu e ta contento di mira e gran interes 
tanto di Gobierno y di comunidad den e sector agricultural. 
297-Farm tin algun afia den e industria y por a tuma nota cu 
anteriormente no tabatin mucho interes, pero desde Covid hopi 
cambio a tuma luga y e interes a crece hopi cual ta positivo. 
Mas hende ta planta y pues aworaki localnan tin mas opcion 
pa cumpra berdura produci na Aruba mes y cu ta di bon calidad 
y pesey mester sostene otro. 


Seguridad di cuminda (Food Security) ta un topico popular 
mundialmente y sigur ta toca Aruba tambe. E tema aki ta 
encera accesibilidad di cuminda nutritivo na un bon prijs. Pues 
ta importante pa nos muchanan wordo educa riba kico ta bon 
pa come y tambe con pa produci y cosecha esaki nan mes (no 
lesa den buki solamente). 





Concluyendo sr. Fung A Fat a enfatisa cu tur esaki ta posible si 
na Aruba nos sostene otro y kere den e calidad di productonan 
cu ta crece na Aruba mes. Aruba tin hopi potencial pa desaroya 
e sector agricultural, sigur cu sosten di Gobierno den 5 pa 10 
afia lo por tin mihor garantia di compania na Aruba. 

Jake Arends encarga cu maneho di Cunucu Fresh: 


ARUBA MES POR PRODUCI PRODUCTO DI 
CALIDAD CU MIHOR SMAAK 














Diahuebs 24 di september 2020 Minister di Desaroyo Teritorial, 
Infrastructura y Medio Ambiente, Marisol Lopez - Tromp a 
firma otorgacion di un tereno comercial pa e compania Cunucu 
Fresh. Sr. Leo Werleman y Jake Arends di Cunucu Fresh tambe 
a firma e documentonan y pronto nan lo por sigui expande nan 
produccion na Alto Vista. 


Sr. Arends a splica cu Cunucu Fresh ta haci uzo di sistema 
hidroponico (hydroponic) cual ta significa cu e awa ta circula. 
E lechuganan ta absorbe e awa cu nutrientenan cu nan mester 
y e resto ta bay bek den un tanki pa despues e circula bek. E 
sistema aki ta haci cu por crece berdura fresco henter afia. 


Expansion 

Den transcurso di afianan Cunucu Fresh a keda expande. 
Aworaki nan tin dos 'greenhouse' y tin un tercer cu ta den 
construccion riba e tereno cu tin actualmente. A base di e 
demanda grandi pa produccion local, ta bin cu e necesidad pa 
keda expande. Pa cual ta contento cu esaki ta posibel awo cu 
e tereno na Alto Vista. 


Na e momentonan aki e productonan di Cunucu Fresh ta 
obtenibel na diferente supermercado y restaurant rond Aruba. 
Algun caracteristica di e productonan local manera entre otro e 
lechuganan cu Cunucu Fresh ta crece ta, cu nan ta smaak mas 









dushi, nan ta fresco y ta dura mas largo na cas den frishidair. 


Finalisando sr. Arends a bisa cu e ta haya e direccion cu 
Gobierno ta bayendo aden pa promove produccion di fruta y 
berdura local hopi bon. Pasobra na Aruba ta custuma pa importa 
tur cos y awo cu mas y mas persona ta produci localmente 
ta muestra cu na Aruba mes nos por. E productonan tin mas 
sabor, cual ta haci cu hende ta come mas berdura y bira mas 
saludabel. 





MINISTER XIOMARA MADURO 





Minister Xiomara Maduro: 

COOPERACION ENTRE INSTANCIANAN 
GUBERNAMENTAL TA IMPORTANTE PA 
ARUBA POR SALI FUERTE BEK FO'l E CRISIS 


Synergia ta facilita gobernacion 


Como gobernante ta hopi importante pa por tin contacto 
regular cu tur hefe di departamento pa asina por coordina e 
trabounan cu tin cu wordo haci na bienestar di Aruba. Tur luna 
Minister Maduro ta reuni cu e hefenan di departamento di e 
ministerionan di finansa y economia pa asina por mantene 
e synergia necesario pa facilita gobernacion di nos Pais. E 
luna aki a toca temanan manera con COVID19 ta afecta e 
departmento su funcion, e situacion cu Hulanda y presupuesto 
2021 


Minister Xiomara Maduro ta reuni tambe regularmente 
cu Presidente di Banco Central pa asina combersa riba e 
trabounan cu ta vvordo haci pa Gobierno y Banco Central pa 
sigura e stabilidad y integridad di Aruba su sistema financiero 
y economico. 


Na nos Pais avvor mas cu nunca instancianan mester comunica, 
traha y coopera cu otro pa asina Aruba por bay sali fuerte 
atrobe fo'i e situacion di crisis cu nos ta aden. Aruba semper 
a conta cu un forza di coherencia y awor ta ora pa nos mustra 
cu nos trabou conhunto cu nos tin e boluntad y forza pa sigui 
yuda nos Pais progresa. 

E WEBSITE DI CENSO2020 TA ACTIVO! 


Manera ta conoci Censo 2020 lo start otro siman diahuebs 
dia 1 di october. Pa duna e pueblo di Aruba tur informacion 
tocante Censo 2020, Oficina Central di Estadistica (CBS) a 
activa desde awe e website www.census2020.aw. 


E website di Censo2020 ta parti den 5 page: 


TOCANTE 

Den e parti aki ta duna un splicacion di e 4 preguntanan 
principal cu ta wordo contesta door di un Censo, esta: 

1. Ken nos ta? 

2. Cuanto nos ta? 

3. Con nos ta biba? 

4. Unda nos ta biba? 


PAKIKO UN CENSO 

Den e parti aki ta duna contesta riba algun pregunta general 
tocante Censo 2020, manera por ehempel: “Kico ta un Censo”, 
“Pakico un Censo”, “Ken ta wordo conta durante e Censo” 
y "Rico ta wordo puntra". Tambe nos ta splica e diferente 
temanan cu ta forma parti di e cuestionario di Censo 2020 esta 
preguntanan tocante vivienda, composicion di hogar, salud, 
educacion, uzo di ICT, labor y entrada. 


Tur e informacion aki por wordo haya riba e website y mas! 
Aparte di e informacion den texto, e website tambe ta contene 
videonan informativo cu ta trata diferente topico importante 
relata na e Censo. Ademas por wak un documentario cu 
a wordo traha a base di datonan cu a wordo colecta desde 
Censo 1960 te cu Censo 2010. Di e forma aki por haya un 
bista di e desaroyonan cu a tuma lugar den nos comunidad 
den e ultimo decadanan. 


CON PA PARTICIPA 

Den e parti aki ta splica en corto con Censo 2020 lo tuma luga y 
con hogarnan por haya acceso na e cuestionario online. Tambe 
ta splica ampliamente ki informacion mester tin cla prome cu 
yena e cuestionario pa e hogar completo. E informacion aki ta 
disponibel den 4 idioma, esta: Papiamento, Ingles, Hulandes y 
Spafio y ta parti den diferente tema. 


Tambe ta splica na unda ta haya e number di percela cu mester 
wordo uza pa por habri e cuestionario di Censo 2020 y tambe 
kico pa hasi si no por yena e cuestionario online. 


CUESTIONARIO 
E cuestionario di Censo 2020 lo ta disponibel riba e website 
desde diahuebs 1 di october 2020 for di 12:00 di marduga. 


PROGRESO 
Entrante 1 di october lo por sigui e progreso di e conteo di 
Censo. 


EXPLORA DATA 
Den a parti aki por lesa y download publicacionnan cu a wordo 
traha cu datonan di Censo 2010. 


Pues hogaman por haya acceso na e cuestionario di Censo 
2020 online door di bishita e website www.census2020.aw y 








usa nan number di percela di WEB NV. 

Hogarnan cu no tin un number di percela por yama e helpdesk 
di CBS na number 524 7444, entrante 1 di october pa di 8or 
di mainta te 8or di anochi pa haya un codigo individual pa 
haya acceso na e cuestionario. Personal di CBS tambe lo ta 
disponibel via whatsapp na number: 524 7444 of via e-mail 
na: census2020@cbs.aw. E helpdesk di CBS tey pa yuda 
tur esnan cu tin pregunta of mester di asistencia pa yena e 
cuestionario di Censo 2020 online. 


Si actualmente tin cualkier pregunta por jama e number central 
di CBS: 524 7433. Asina cu nos habri e helpdesk di CBS lo por 
tuma contacto cu nos na: 524 7444. 

Actualmente Aruba ta pasando door di un temporada dificil, 
pero net den e momentonan aki e ta di sumo importancia 
pa colecta datonan di e situacion real di hogarnan na Aruba. 
CBS kier a pidi tur hogar pa coopera cu Censo 2020 y yena e 
cuestionario di Censo online. 


Pasobra Aruba ta conta riba BO! 


_—— 

Minister Xiomara Maduro ta informa: 


MONU NTO TA W( 











Conservacion di monumento ta un di e responsabilidadnan cu 
ta na encargo di Minister Maduro di Cultura. Durante september 
cu ta luna dedica na monumento na Aruba, e mandatario 
ta brinda informacion riba e trabounan di restauracion di 
monumento cu a wordo haci bou su encargo na bienestar di 
comunidad. 

ZUIDSTRAAT 


7, BESTUUR: ¡TOOR Y MARIA CONVEN 





Bou liderazgo di Monumentenbureau tres edificio di balor 
monumental a keda restaura. E cas situa na Zuidstraat 7 a 
keda restaura y ta forma parti di expansion di e edificio di 
Aruba Investment Bank. Monumentenbureau a guia y restaura 
e edificio monumental di Bestuurskantoor cu a wordo entrega 








na Gobierno aña pasa. E restauracion di Bestuurskantoor a 
keda ehecuta riba un nivel hopi halto y ta cumpli cu e reglanan 
pa edificio monumental. Monumentenbureau a prepara y ta 
guiando e restauracion di Maria Convent cu lo bira e Facultad 
di SISSTEM na Universidad di Aruba. 





UNCLE LOUIS ST 


BO 


, FORNO DI CALKI, CAS TAN TIN Y 





Monumentenfonds a percura pa restaura edificio di Uncle 
Louis Store na San Nicolas completamente y di un manera 
duradero. Na Oranjestad Monumentenfonds a restaura e 
Forno di Calki cu pa añanan largo tabata den mal estado. 
E restauracion a bay combina cu un curso di tecnica di uzo 
tradicional di calki pa mantencion di edificionan monumental. 
Despues di restauracion di e Forno di Calki, Monumentenfonds 
a pone e monumento na disposicion di Stichting Rancho, pa 
e forma parti di e tournan den Rancho. Asina por educa e 
comunidad tocante e monumento industrial unico aki. Aña pasa 
Monumentenfonds a cumpra Cas Tan Tin, cu ta e prome cas di 
cunucu riba e lista di monumentonan proteha pafor di capital di 
Aruba. Fundacion Mi Cutisa ta maneha Museo Cas Tan Tin cu 
ta situa na Pos Abou 19. Ademas e aña aki Monumentenfonds 
a inicia cu restauracion di e edificio conoci como Ex Botica 
Aruba. 

Continuacion Varios monumento ta wordo restaura... 


E confiansa 
den nos Pais tey! 


Crisis of no crisis, 
Aruba a mustra seriedad 
den maneho financiero 
di Pais Aruba" 

MINISTER DI TURISMO, SALUD Y DEPORTE 


MINISTER DANGUI ODUBER | 


Diahuebs 24 September 2020 








Minister Dangui Oduber: 





JI TE 

Ayera nochi durante conferencia di prensa noticiacla a haci 
pregunta referente PCR testnan cu ta cabando y a insinua cu 
NO lo tin suficiente test mas pa sigui haci testnan di Covid-19 
na Aruba. 











MANE 





E contesta na noticiacla tawata cu tin escases y ja caba a haci 
reorder di testnan. 


Cu noticiacla Rier malinforma y interpreta e palabra "escases" 
comosifuera testnan ta bai caba y no por sigui haci test na 
Aruba ta totalmemte eroneo. 


Nos por sigui test manera nos a bin ta haciendo. Naturalmente e 
cantidad di testnan cu ta vvordo haci tur dia pa e ultimo simanan 
ta pone presion riba bo stock y pesey a haci un reorder masha 
dia caba y tin hopi mas test na caminda. 


Loke mi ta puntra mi mes tur ora, dikon tanto negativismo. Kiko 
ta e proposito di busca un problema pa tur solucion. Nos tur 
ta consiente con dificil e situacion ta debi na Covid-19 pero pa 
sigui creo panico y confusion tur santo dia sigur no ta yuda e 
causa. 

Departamento di Salud Publico: 


UPDATE 24 SEPTEMBER 2020 


Segun resumen di awe por tuma nota cu 163 persona mas a recupera, tin 35 caso nobo di Covid-19 cu a wordo 











registra (20% “positive rate”) di cual tur ta residente, total di activonan a baha cu 128 persona y ta na 1067 awe, total 
di testnan haci ta 255, testnan haci bou di residentenan na laboratorio di hospital ta 177 y total di caso di fayecimento 


relata na Covid-19 ta keda mescos, 25. 


Hospital ta informa cu tin un total di 36 persona interna di cual 11 ta den cuido intensivo y 25 ta isola riba piso 


general. 





Casonan di Corona Virus na Aruba pa 

Departamento di Salud Publico: 
TIN SUFICIENTE TEST Y MAS TA YEGA 


ARUBA E WEEKEND AKI MES 


Observando un publicacion cu a sali riba un website di noticia, 
Team di Crisis di Gobierno ta desea di informa comunidad cu 
no ta berdad cu testnan ta cabando den e cantidad cu por tin 
consecuencia cu Aruba no por sigui haci test of cu menos test 
lo bay ser haci. 


Ayera anochi Minister Dangui Oduber y Dr. Rodenburg a 
informa cu ta berdad cu hopi test a ser haci y cu Aruba ta un 
di e paisnan cu mas test a haci per capita na mundo. Esaki 
ta logico cu a afecta e stock, pero no pa afecta e cantidad di 
test cu ta ser haci diariamente. Den e conferencia di prensa 
Minister Oduber a bisa tambe bon cla cu a haci pedida caba 
pa mas test. 


HOH a confirma cu weekend aki mes ya e cargamento nobo M a n t e n e 
di test ta yega Aruba. Crisis Team ta lamenta e forma con e . . 
distancia 


noticia a sali publica, pueblo por ta trankil. 

25 DI METANAN MUNDIAL 
se pt PA DESAROYO SOSTENIBLE ( 


2020 


Hunto 
nos ta enfoca riba e posibilidadnan cu 
SDGs ta brinda pa nos crea un miho mundo 
pa henter humanidad y nos planeta. 

Gobierno di Aruba 

sept 
OF THE UNITED NATIONS 
95 SUSTAINABLE DEVELOPMENT GOALS 


2020 Fi 


Together 
we can create a better world for all Humanity. 
The SDGs form a global compact and are a compass 
to guide us in our daunting endevours. 


GOOD HEALTH 4 QUALITY GENDER 
AND WELL-BEING EDUCATION EQUALITY 


DECENT WORK AND INDUSTRY, INNOVATION REDUCED 1: SUSTAINABLE CITIES 12 RESPONSIBLE 
ECONOMIC GROWTH AND INFRASTRUCTURE AND COMMUNITIES CONSUMPTION 
AND PRODUCTION 


Gobierno di Aruba 

